เรื่องร้องเรียน (เสนอแนะ,เสียงรบกวน,จราจร,ร้องเรียน) วันที่ 2023-01-04 10:55:40 — แขวงตลาดน้อย เขตสัมพันธวงศ์ กรุงเทพมหานคร
เสนอแนะถึงทีมงานผู้ว่าฯ

เนื่องจากขณะนี้ใกล้ถึงช่วงหาเสียงแล้ว ผมจึงขอเสนอให้ผู้มีส่วนเกี่ยวข้องได้กำหนดข้อกำหนดการกาเสียงมิให้เป็นที่เดือดร้อนรำคาญต่อประชาชน ยกตัวอย่างดังนี้

1. ห้ามมิให้ติดป้ายหาเสียง ป้ายโฆษณาใด ๆ ติดกับปากทางเข้าออกสถานที่ต่าง ๆ ป้ายรถประจำทาง ฯลฯ เพื่อป้องกันมิให้บดบังทัศนวิสัยทั้งผู้สัญจรเท้าและผู้ขับขี่บนถนน

2. ห้ามมิให้ใช้เสียงประชาสัมพันธ์ผ่านรถโฆษณา เพราะจากการหาเสียงช่วงดาีเลือกตั้งส.ก.ที่ผ่านมาพบว่าบางพรรคมีการใช้รถติดโทรโข่งเปิดเสียงดังเพื่อโฆษณา ซึ่งเป็นที่น่ารำคาญต่อผู้อยู่อาศัยริมถนน และเดือดร้อนต่อนักเรียน-นักศึกษาที่เรียนออนไลน์

หากห้ามไม่ได้ ผมขอเสนอให้กำหนด- ความดังห้ามเกิน 50 dB 
- ห้ามขับเข้าใกล้สถานศึกษา สถานพยาบาล ศูนย์เด็กเล็ก ศาสนสถาน ฯลฯ
- กำหนดผังการสัญจรให้ทุกพรรคใช้ และห้ามมิให้โฆษณามากกว่าวันละ 1 รอบ

3. ห้ามมิให้ติดสติกเกอร์ตามทรัพย์สินสาธารณะและบ้านเรือนประชาชน

4. บังคับใช้กฎหมายควบคุมอย่างเข้มงวด และเปิดให้ประชาชนร้องเรียนได้อย่างสะดวก

จึงเรียนมาเพื่อเสนอแนะ